Uro (Aurochs)

Le uro esseva un bovino salvage primitive ancestre del actual bovino domestic europee. Illo esseva multe plus grande que le bove moderne, su talia al parte superior del humero esseva 2 metros. Le tauros esseva multo plus grande que le feminas e habeva cornos longe punctute que vadeva verso avante.

Designos de iste bovinos primitive pote observar se in le muro del cavernas de Lascaux e Chauvet in Francia, unde on pote vider le representation de iste animales con longe cornos affilate e curvate. Le masculos adulte esseva in su majoritate de color nigre, alicun con legier maculas de color, mintere que le feminas e le vitellos esseva de color rubie.

 Distribution 
In su maxime extension le uros se trovava in le sud e centro de Europa, nord de Africa, parte del Medie Oriente e vadeva usque Asia al minus al est del India.

 Habitat 
Le uros habitava principalmente in boscos e boscage aperite, sed poteva esser equalmente trovate in prateria.

 Alimentation 
Le uros se alimentava de un grande varietate de plantas: pasturas, herbas e folios.

 Comportamento 
Le ancian autores grec e roman describe le uro como un animal multo aggressive

 Reproduction 
Il es a sperar que le uros faceva le corte, se accopulava e se reproduceva in forma similar al bovinos salvage de hodie.

 Stato de conservation 
Le uro es un specie extinte.

Le homine esseva le causa del diminution et extinction del uros, principalmente per le chassa, sed etiam per le concurrentia per terrenos del alimentation con le bestial domestic. Finalmente le ultime ver individuo uro moriva in Polonia in 1627, victima de un mixtura de desinteresse, corruption, maladias bovin, concurrentia alimentari con le bovinos domestic et in minor proportion le chassa.

 Racia bovin de Heck 
Le fratres Lutz and Heinz Heck selectionava racias bovin cercante recrear le Uro in Germania inter le annos 1920 e 1930. Ambes fratres faceva su proprie selection intercruciante differente racias bovin in cerca de characteristicas physicas simile al extincte Uro. Heck usava como principal material per su selection le racias de Camargue, de Corsa, le tauros de combatto de Espania, le boves de parcos anglese e alicun alteres racias in un proportion multe minus importante. Post solmente 15 annos de experimentations, Heck declara haber obtenite selectionar un « Uro reconstituite »

Heinz faceva su experientia in le Zoo in Munich, durante que Lutz experimentava in Berlin. Lutz liberava su bovinos in areas natural de Germania e Polonia, al contrario Heinz guardava su boves exclusivemente in le jardin zoologic e parve parcos.

Post le secunde guerra mundial sol le boves de Heinz superviveva. Hodie le boves de Heck pote ser trovate in Zoo e parcos natural. In un momento se pensava introducer istos false Uros in parcos national polonese, tentante de repetir le successo obtenite in iste pais con le Bisonte europee, sed iste possibilitate esseva refusate per le governamento e le Ministerio del Ambiente de Polonia, assi como per varies naturalistas del pais.

Il non ha que oblidar que istos animales non es authentic uros mais un simple racia bovin e que on non sape a sciencie certe si illos se adaptara al medio e si iste sera capabile de accolliger los ben. Le facto de nominar iste bove Uro, le ha meritate grande criticas del communitate scientific que signala como un fraude nominar un racia bovin con le nomine de un specie extinte e con le qual comparte sol certe similitudes physicas.

Malgrado su labor Heinz non attingeva obtener ni le talia ni le dimorphismo sexual representative del specie primitive.

Mesme plures del supponite characteristicas primitive selectionate per le Heck non esseva tal in realitate, mais illo esseva le fructo de conceptiones erronee del creatores.

Quidem autores signala que iste racia ha mesmo minus characteristicas physicas similes al uro que racias como le tauro (disambiguation) ‎espaniol o illo de Camarga. Assi iste animal es un bovino como qualcunque altere.

Nam le unic Bos primigenius dispareva in le seculo XVII in Polonia et inde necun animal vivente super le terra pote esser nominate uro.

 Galeria Bovinos de Heck 

Categoria:Bovidae